**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Τα δικαιολογητικά συμμετοχής του κάθε ενδιαφερόμενου στο διαγωνισμό είναι:

α**) Έγγραφη αίτηση με πλήρη στοιχεία** για τη συμμετοχή του στο διαγωνισμό.

β) **Έγγραφη οικονομική προσφορά** που εμπεριέχει το προσφερόμενο ποσό σε ευρώ για κάθε μαθητή, η οποία θα τοποθετείται σε ξεχωριστό από τα άλλα δικαιολογητικά κλειστό αδιαφανή φάκελο. Η προσφορά πρέπει να είναι καθαρογραμμένη χωρίς ξέσματα, σβησίματα, προσθήκες, διορθώσεις. Τυχόν διόρθωση μονογράφεται από τον ενδιαφερόμενο. Η Επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού.

γ) **Πιστοποιητικό προϋπηρεσίας σε εκμίσθωση σχολικού κυλικείου** από την αντίστοιχη σχολική επιτροπή.

δ**) Πιστοποιητικό πολυτεκνίας** από τον αρμόδιο φορέα.

ε) **Πιστοποιητικό φορολογικής ενημερότητας**

στ) **Πιστοποιητικό Εισαγγελίας ότι δεν είναι φυγόποινος ή φυγόδικος.**

ζ) **Πιστοποιητικό Ποινικού Μητρώου**

η) **Για τη συμμετοχή στο διαγωνισμό καταβάλλεται ποσό εγγύησης 300 Ευρώ** ή αντίστοιχη εγγυητική επιστολή

θ) **Υπεύθυνη δήλωση του Ν. 1599/86 στην οποία να δηλώνεται ότι**:  
¬ Δεν απασχολείται στο δημόσιο ή σε Ν.Π.Δ.Δ. με οποιαδήποτε εργασιακή σχέση.  
¬ Δεν είναι συνταξιούχος  
¬ Δεν είναι ανάδοχος εκμετάλλευσης άλλου κυλικείου δημοσίου ή ιδιωτικού σχολείου.  
¬ Δεν έχει κώλυμα διορισμού στο Δημόσιο σύμφωνα με τα άρθρα 4, (παρ. 1, 2, 3 και 4), 5, 7, 8 και 9 του Ν. 3528/2007 ΦΕΚ 26 τ.Α΄/9.2.07.

ι) **Πιστοποιητικό δημόσιας** αρχής από το οποίο να προκύπτει η ιδιότητα γονέα μονογονεϊκής οικογένειας.

ια) **Πιστοποιητικό του Ε.Φ.ΕΤ.**

ιβ) Βεβαίωση από τον διευθυντή του σχολείου, πως έχουν εξοφληθεί μισθώματα του κυλικείου (αφορά μισθωτές κυλικείου).

ιγ) Ό, τι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του διαγωνισμού.

**Σημείωση**: Ο πλειοδότης που θα επιλεγεί οφείλει να προσκομίσει **πιστοποιητικό υγείας** από την αρμόδια υγειονομική επιτροπή.